Gediminas Vasiliauskas

Gediminas Vasiliauskas (g. 1963 m. birželio 2 d. Naugardiškėje, Kauno rajone) – inžinierius, Kauno miesto politikas, Kauno lengvosios atletikos federacijos prezidentas, visuomeninės organizacijos „Vieningas Kaunas“ valdybos narys.„Vieningas Kaunas“ narys Gediminas Vasiliauskas 

2016 m. vienmandatėje rinkimų apygardoje išrinktas į LR Seimą.

 Biografija 

Vaikystė ir pirmieji aštuoneri mokslo metai prabėgo Garliavoje. 1970–1974 m. mokėsi Garliavos 1–ojoje vidurinėje, 1974–1978 m. – 2–ojoje vidurinėje mokyklose.Gediminas Vasiliauskas . Kas yra kas Lietuvoje 2018. Nuoroda tikrinta 2021-11-20.

1978–1982 m. mokėsi Kauno politechnikume, įgijo techniko statybininko kvalifikaciją. Toliau tarnavo sovietinėje armijoje, desantininkų dalinyje Kaune.

1985–1990 m. studijavo Vilniaus universitete, įgijo ekonomisto kvalifikaciją.

1985–1998 m. įmonėje Kauno šilumos tinkluose dirbo šilumos įvadų šaltkalviu. 1998–2007 m. dirbo AB „Kauno energija“. 2005–2007 m. ėjo AB „Kauno energija“ profesinės sąjungos pirmininko pareigas. 2009–2016 m. – AB „Kauno energija“ šilumos tinklų tarnybos inžinierius.

2007–2009 m. stambioje užsienio kapitalo bendrovėje UAB „Water Ser“ ėjo Kauno regiono direktoriaus pareigas.

2002–2006 m. buvo Kauno krepšinio lygos viceprezidentas ir valdybos narys. 2005–2009 m. – Lietuvos lengvosios atletikos federacijos teisėjas (teisėjavo lengvosios atletikos 2005 ir 2009 m. Europos jaunimo čempionatuose Kaune, V. Aleknos organizuotuose pajėgiausių pasaulio diskininkų turnyruose, Lietuvos čempionatuose). 2011–2016 m. – Kauno lengvosios atletikos federacijos prezidentas.

Nuo 2012 m. yra visuomeninės organizacijos „Vieningas Kaunas“ valdybos narys, nuo 2015 m. – Kauno miesto savivaldybės tarybos narys, Sporto, turizmo ir laisvalaikio komiteto pirmininkas.„Naujojo Seimo nariai: kas jie tokie?“. 15min.lt. Nuoroda tikrinta 2021-11-20.

Išsiskyręs, buv. žmona Irma, dukros – Ugnė, Kristė. Moka anglų, rusų kalbas. Pomėgiai: sportas.

 Šaltiniai 

 Nuorodos 

 Biografija (vrk.lt)

Kategorija:Seimo nariai
Kategorija:Lietuvos inžinieriai statybininkai
Kategorija:Kauno politikai
Kategorija:Lietuvos sporto teisėjai